เรามีอะไรเสร็จกับแฟนปุ้บ(ป้องกันแบบถุงยางแต่ไม่ได้ทานยาคุม) พอเอาออก เรา(ผญ)รู้สึกว่ามีน้ำออกมาจากตรงนั้น เลยตกใจคิดว่ารั่วออกมา ทีนี้แฟนเลยเช็คว่ารั่วไหม สรุปคือไม่รั่ว ไม่ล้น ไม่หลุด ตอนนี้ผ่านไปสัปดาห์นึงแล้ว เครียดมากเลย ตามจริงประจำเดือนต้องมาแล้วแต่ยังไม่มาเลยค่ะ (มาล่าสุด21/10)ตอนนี้ยังไม่มีอาการอะไรเลย อยากทราบว่าถ้าเราท้องจริงๆเราจะมีอาการอะไรไหมคะ แบบสัญญานเตือนที่เร็วที่สุด ไม่ก็วิธีทำให้ปจดมาเร็วที่สุด
สวัสดีค่ะ การมีเพศสัมพันธ์กัน ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2%โดยถ้าไม่สบายใจ คือถึงแม้ใส่ถุงยางแล้ว แต่กลัวจะมีความผิดพลาด ถ้าเลย 72 ชั่วโมงหลังมีเพศสัมพันธ์มาแล้ว ก็จะไม่มีข้อบ่งชี้ในการใช้ยาคุมฉุกเฉินอีก สิ่งทีทำได้คือการสังเกตรอบเดือน โดยควรมาไม่เกิน 35 วันจากรอบก่อน ไม่มีอาการอะไรใดๆที่จะบอกเรื่องการตั้งครรภ์ใด นอกจากการตรวจยืนยันการตั้งครรภ์ด้วยการตรวจเลือด ตรวจปัสสาวะ หรืออัลตราซาวน์หน้าท้องหรือช่องคลอดทำโดยแพทย์สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป